Biasanya di mana-mana pasar ikan diseluruh dunia, keadaan hiruk pikuk akibat dari tawar menawar harga akan berlaku. Tentu sahaja keadaannya bising dan ada kala berlaku pertengkaran antara peniaga dan pembeli. Tetapi lain pula keadaannya di Pasar Bisik Kuala Muda ini, semua perbualan seperti tawar menawar harga dilakukan secara bisikan. Sebab itulah Whispering Fish Market​ ini sangat unik kerana semua urusan jual beli ikan dalam keadaan yang aman dan teratur. Ia juga menggamit pelancong dari dalam dan luar negeri untuk melihat sendiri keunikan pasar ikan ini. Lihatlah kemeriahan pasar ikan ini terutama pada hujung minggu.